PATVIRTINTA

Gargždų lopšelio-darželio ,,Gintarėlis“

Direktoriaus 2017 m. .........................

įsakymu Nr. V1-........

**GARGŽDŲ LOPŠELIO-DARŽELIO ,,GINTARĖLIS“ VYR. VIRĖJO PAREIGYBĖS APRAŠYMAS**

**I. SKYRIUS**

**VYR. VIRĖJO PAREIGYBĖ**

1. Gargždų lopšelio-darželio „Gintarėlis“ (toliau – lopšelio-darželio) Vyr. virėjo pareigybės aprašymas reglamentuoja reikalavimus šioms pareigoms eiti, funkcijas, atsakomybę.

2. Vyr. virėjo pareigybės grupė – kvalifikuoti darbuotojai.

3. Vyr. virėjo pareigybėslygis – C.

4. Vyr. virėjo pareigybėskodas – 521001.

5. Vyr. virėjas pavaldus direktoriui, tiesiogiai atskaitingas direktoriaus pavaduotojui ūkio reikalams.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Vyr. virėjo pareigybės reikalavimai:

6.1. būtinas ne žemesnis kaip vidurinis išsilavinimas ir įgyta virėjo kvalifikacija;

6.2. privalo žinoti darbo vykdymo teorinius ir praktinius pagrindus, normatyvinius aktus, darbe naudojamų techninių priemonių veiklos principus, darbo procesų vykdymo eigą;

6.3. maistą gaminantis darbuotojas turi būti išklausęs privalomųjų higienos žinių programą ir turi atitinkamus pažymėjimus. Higienos žinios ir įgūdžiai atnaujinami teisės aktų nustatytu dažnumu;

6.4. savo darbe laikosi Geros Higienos Praktikos taisyklių. Vadovaujasi Lopšelio-darželio darbo tvarkos taisyklėmis. Laikosi darbuotojų saugos ir sveikatos instrukcijų reikalavimų;

6.5. yra darbštus, sąžiningas, pareigingas, besilaikantis moralinių ir etinių normų.

**III. SKYRIUS**

**ŠIAS PAREIGAS EINANČIO DARBUOTO FUNKCIJOS**

7. Vyr. virėjo funkcijos:

7.1. gamina maistą pagal visuomenės sveikatos biuro maitinimo organizatoriaus parengtą valgiaraštį ir yra atsakingas už maisto paruošimo kokybę bei savalaikį maisto paruošimą;

7.2. kartu su sandėlininke aptaria ir apskaičiuoja maisto produktų užsakymus tiekėjams;

7.3. analizuoja gaminio receptūros ir gamybos technologijos aprašymo korteles, susipažįsta su perspektyviniu valgiaraščiu;

7.4. gamina maistą griežtai laikantis Geros higienos praktikos taisyklių reikalavimais, galiojančiomis ikimokyklinių įstaigų higienos normomis ir taisyklėmis;

7.5. išduoda pagamintus maisto patiekalus į grupes (auklėtojų padėjėjoms) nustatytu laiku, reikiamos temperatūros;

7.6. žino maisto blokų, įrengimų, produktų saugojimo ir maisto ruošimo reikalavimus, maitinimo normas;

7.7. informuoja direktoriaus pavaduotoją ūkio reikalams apie jam patikėto darbo srities būklę bei įrengimų gedimus, teikti siūlymus įstaigos veiklos, vaikų maitinimo organizavimo klausimais;

7.8. prižiūri virtuvės ir pagalbinių patalpų sanitarinę-higieninę būklę, saugoja patikėtas darbo priemones;

7.9. kartu su virtuvės darbuotojais atlieka smulkų virtuvės patalpų remontą, taupų lopšelio-darželio materialinius ir energetiniu išteklius;

7.10. griežtai laikosi asmens higienos, sanitarijos taisyklių, darbų ir priešgaisrinės saugos reikalavimų;

7.11. nuosekliai laikosi maisto tvarkymo proceso etapų, kad būtų išvengta žaliavų ir gatavos produkcijos susilietimo bei kryžminio užterštumo;

7.12. vykdo kitus lopšelio-darželio ,,Gintarėlis“ direktoriaus, direktoriaus pavaduotojo ūkio reikalams, visuomenės sveikatos specialisto teisėtai jam pavestus būtinus darbus, susijusius su vyr. virėjo funkcijomis;

7.13. Dirba komandoje su darbuotojais, atsakingais už maisto gaminimą, dalyvauti įstaigos savivaldoje, renginiuose, visuomeninių organizacijų veikloje, atitinkančioje Lietuvos Respublikos įstatymus.

7.14. Laikosi darbo saugos instrukcijų, priešgaisrinės saugos taisyklių, darbo tvarkos taisyklių, asmens higienos, geros higienos praktikos taisyklių viešojo maitinimo įmonėms.

7.15. Puoselėja emociškai saugią aplinką įstaigoje, reaguoja į smurtą ir patyčias.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)